Κουκουβάγιες παραδοσιακές από το Ρέθυμνο
Στην Κρήτη τον ντάκο τον λένε κουκουβάγια. Αυτή είναι η αυθεντική ρεθυμνιώτικη συνταγή για την παραδοσιακή κρητική κουκουβάγια.
4 κουκουβάγιες (κριθαροκουλούρες), ολόκληρες, ή 4 ντάκοι (παραλληλόγραμμα παξιμάδια), σπασμένοι σε μεγάλα κομμάτια, 2 µεγάλες ντομάτες, τριμμένες στην ψιλή πλευρά του τρίφτη, 100 γρ. ξινομυζήθρα κρητική*, χοντροθρυμματισμένη, 15 - 20 αλατσοελιές** ή άλλες ζαρωμένες ελιές της αρεσκείας μας, 100 ml ελαιόλαδο, 1 κουτ. σούπας ρίγανη ξερή, τριμμένη, αλάτι, φρεσκοτριμμένο πιπέρι
Για να φτιάξουμε τις παραδοσιακές κουκουβάγιες, σε ένα μέτριο μπολ ανακατεύουμε την ντομάτα με το μισό λάδι, αλάτι και πιπέρι. Βρέχουμε ελαφρώς τους ντάκους, μοιράζουμε πάνω τους το μείγμα ντομάτας και από πάνω βάζουμε την ξινομυζήθρα και τις ελιές. Πασπαλίζουμε με ρίγανη, ραντίζουμε με το υπόλοιπο ελαιόλαδο και σερβίρουμε αμέσως τις παραδοσιακές κουκουβάγιες. 
Ελιά,Ντομάτα,Τυρί